הוועדה המיוחדת לתיקונים לחוק יסוד: הממשלה, כנסת 25, פרוטוקול מספר 9, 2023-03-13 00:00

אופיר כץ: בוקר טוב לכולם, בוקר טוב ביסמוט, מה קורה? אני מתכבד לפתוח את ישיבת הוועדה המיוחדת לתיקונים לחוק-יסוד: הממשלה (תיקון – נבצרות ראש הממשלה)

אופיר כץ:  שלום מאיר כהן, מה שלומך? קבענו לשמונה וחצי וביקשו חברי הוועדה שאני אתן להם להגיע, ונעשה את זה בתשע ורבע

אופיר כץ:  דווקא היו חברי כנסת, השתתפו

אופיר כץ:  יש לנו פה תיקון שנעשה בזכות הערה של חבר הכנסת ולדימיר בליאק, שהוטמעה בתוך החוק

אופיר כץ:  הערה חשובה

אופיר כץ:       צריך להקריא את זה שוב?     

ולדימיר בליאק: אפשר הצהרות פתיחה?     

אופיר כץ: לא

אופיר כץ:  הצהרות סגירה

אופיר כץ:  קודם נקריא ואז אני אאפשר לכם

אופיר כץ:  בשביל זה איחרתי את ההצבעה, למרות שאת הדיון עשינו אתמול

אופיר כץ:  לבקשת חברי הכנסת נאפשר שוב

איל לב ארי: בסעיף קטן (ב)(1), פסקה (2), התווספה אתמול הוראה, לאור ההערה של חבר הכנסת בליאק, על האופן שבו תתכנס הממשלה

ולדימיר בליאק: אגב, אני לא חושב שזה צריך להיות רוב, אבל בסדר

ולדימיר בליאק:  אם כבר מדברים על הפרטים, לדעתי זה יכול להיות גם ביוזמת שליש מחברי הממשלה

ולדימיר בליאק:  לדעתי זה יותר נכון

איל לב ארי: לבקשת רוב חברי הממשלה יודיע מזכיר הממשלה על ישיבת ממשלה לעניין זה

איל לב ארי:  הישיבה תתקיים בהקדם האפשרי לנסיבות העניין

איל לב ארי:  את ישיבת הממשלה ינהל ממלא מקום ראש הממשלה, וסעיף קטן (ג), יחול בשינויים המחויבים

אופיר כץ: הכוונה היא שראש הממשלה באמת במצב לא טוב ונבצר ממנו

אופיר כץ:  רק אז, ממלא המקום הוא זה שינהל את הדיון

אופיר כץ:  רק כשהוא ממש לא יכול מבחינה בריאותית, כמובן

איל לב ארי: אפשר לתקן את הסעיף ולומר, שאם לא יכול היה ראש הממשלה לנהל את הישיבה - - -     

אופיר כץ: לא יכול מבחינה בריאותית

איל לב ארי: כל הסעיף מדבר על נבצרות, זאת אומרת, אם הוא לא יכול, הוא נמצא - - -     

אופיר כץ: מובן שזה בריאותי

אופיר כץ:  בסדר

איל לב ארי: נבצרות בריאותית

ולדימיר בליאק: ואם מסיבות אחרות, הוא יכול לנהל את ישיבת הממשלה בנושא הנבצרות שלו?     

אופיר כץ: כן

ולדימיר בליאק: זה נראה לך הגיוני?     

אופיר כץ: למה לא?      

ולדימיר בליאק: קודם כול, כל מה שקורה פה לא הגיוני, אבל אם הוא מנהל את הישיבה, מציג את העמדה שלו למה הוא חושב שלא

אורנה ברביבאי: אופיר, דיון שעוסק בו, בכשירות שלו להיות ראש ממשלה?     

ולדימיר בליאק: בדיון שעוסק בו הוא ינהל את הישיבה?     

אופיר כץ: בסוף יש הצבעה

אורנה ברביבאי: נראה לך שהוא ינהל את הדיון בכשירות שלו להיות ראש ממשלה?     

אופיר כץ: זה בדיוק מה שמחייב החוק

אופיר כץ:  זה בדיוק התיקון שאנחנו עושים

אופיר כץ:  זה מחייב לקיים דיון

אורנה ברביבאי: אתה אומר שיישב ראש ממשלה, ויעסוק בדיון שהתכלית שלו היא לקבוע את גורלו

ולדימיר בליאק: ינהל את הדיון

ולדימיר בליאק:  ינהל את הדיון על נבצרותו

אופיר כץ: זה דיון שבסופו יש הצבעה, ואם 75 מחברי הממשלה - - -     

אורנה ברביבאי: עזוב

אורנה ברביבאי:  נניח שיש לך ניגוד עניינים מובנה, אתה מנהל דיון על ניגוד העניינים שלך? זה נראה לך הגיוני?     

אופיר כץ: ראש הממשלה הוא זה שמנהל את ישיבות הממשלה

אורנה ברביבאי: אבל ניגוד העניינים הוא שלו

אופיר כץ: על מה הדיון? על כך שחברי הממשלה אומרים: אנחנו רוצים לדון בעניין נבצרותו של ראש הממשלה מטעמי בריאות

אופיר כץ:  מי שמורה על ישיבות הממשלה זה ראש הממשלה

אופיר כץ:  זה באמת דבר לא הגיוני, כי אז הוא לא יקיים דיון כזה

אופיר כץ:  בא ולדימיר בליאק ואמר: אם זאת נבצרות שלו, הוא לא יקיים את הדיון הזה

אופיר כץ:  לכן, הוספנו את התיקון שאומר, שאם רוב חברי הממשלה רוצים, יתקיים דיון ובסופו יש הצבעה

ולדימיר בליאק: וינהל אותו ראש הממשלה?     

אופיר כץ: מה זה שינהל אותו?      

ולדימיר בליאק: יש משמעות לניהול הישיבה, אופיר

אורנה ברביבאי: אבל התכלית של ניהול הדיון – אופיר, אתה מייתר את רעיון ניגוד העניינים בכלל

אורנה ברביבאי:  זאת אומרת, כל אדם במשק, לאו דווקא ראש ממשלה, יקום ויגיד: אם לראש ממשלה מותר לנהל את הדיון הכי מהותי בקריירה הפוליטית שלו על עתידו הפוליטי, כל אדם, כל מנכ"ל, כל פקיד, כל בעל מקצוע יגיד: לגביי, ניגוד עניינים לא רלוונטי

אורנה ברביבאי:  הרי לגבי השאלה הגדולה ביותר, של התאמת ראש ממשלה לתפקידו, הוא דן בה

אורנה ברביבאי:  את כל מושג ניגוד העניינים אתה מייתר לחלוטין

אופיר כץ: אז מה אתם מציעים? שמישהו אחר ינהל את הישיבה?     

ולדימיר בליאק: בוודאי, בוודאי

ולדימיר בליאק:  ממלא מקום

אורנה ברביבאי: חד- משמעית

אורנה ברביבאי:  אני חושבת שהוא לא צריך להיות בחדר בכלל

אופיר כץ: איך הוא ישמיע את טענתו?     

אורנה ברביבאי: ישמיע טענתו, ולא יהיה בחדר כשמתקיים הדיון

אופיר כץ: אני אשקול את זה לקראת השנייה והשלישית

אופיר כץ:  בסדר

דבורה ביטון: אם הוא לא כשיר, איך הוא יכול לנהל ישיבה?     

אופיר כץ: אם הוא לא כשיר, ממלא המקום ינהל את הישיבה

מטי צרפתי הרכבי: אבל מי מחליט אם הוא כשיר או לא? הוא? זה לא ברור כאן

אופיר כץ: אנחנו מדברים על מצב כמו – את יודעת

מטי צרפתי הרכבי: יש גם אי-מסוגלות בריאותית נפשית

אופיר כץ: זה מתחבר לנושאים נוספים שהועלו פה, מה זה אומר שהוא יכול או לא יכול; כן חוות דעת רפואית או לא

אופיר כץ:  אמרנו שנדון בהם בקריאה שנייה ושלישית

מאיר כהן: זה רק מעיד כעל כך שכל החוק הזה הוא חוק רע, ואתה יודע שהוא חוק רע

אופיר כץ: הוא חוק טוב והוא חוק חשוב

מאיר כהן: אתה יודע שהוא חוק רע ומבולבל, ולא קיים בשום מקום

אופיר כץ: החוק הזה לא רק לראש ממשלה אחד

אופיר כץ:  נכון, לא קיימת בשום מקום נבצרות של ראש ממשלה שלא מטעמי בריאות

אופיר כץ:  זה באמת לא קיים בשום מקום בעולם

מאיר כהן: נבצרות מותר, ולא רק מטעמי בריאות

אופיר כץ: איפה? איפה? מאיר, אין דבר כזה

אופיר כץ:  אין דבר כזה

שלי טל מירון: מה זאת אומרת? בארצות הברית יש Impeachment

מאיר כהן: ניקח את אנגליה, אין דבר כזה

אופיר כץ: אין דבר כזה נבצרות שלא מטעמי בריאות

מאיר כהן: אני אומר לך שזה לא נכון

מאיר כהן:  קיבלנו פה סקירה על מספר מדינות – לא קיים דבר כזה

מאיר כהן:  אם אתה מדבר על הדחה, הדחה במשטר פרלמנטרי, ברוב של 61, אתה מחליף את ראש הממשלה ואת הממשלה

מאיר כהן:  אבל נבצרות שלא מטעמי בריאות – דבר שלא קיים בשום מקום

מאיר כהן: אם ראש ממשלה באנגליה סרח מסיבה מסוימת, רשאים להוציא אותו לנבצרות

בועז ביסמוט: נכון

בועז ביסמוט:  בגידה במולדת או פלילי

מאיר כהן: חד וחלק

מאיר כהן:  מה זה משנה בגידה במולדת או פלילי?     

ולדימיר בליאק: כבר הכשרתם את הפלילי

אופיר כץ: אורנה, בועז וולדימיר, אני רוצה שנעשה את זה מסודר

אופיר כץ:  יש פה כאלה שלא היו בדיונים הקודמים, ואני רוצה שכולם ידברו

אופיר כץ:  איל יסיים את ההקראה, ונעשה את זה לפי הסדר

איל לב ארי: אם כך, אנחנו נשארים בנוסח שהקראתי, והתגבש אתמול

איל לב ארי:  לבקשת רוב חברי הממשלה יודיע מזכיר הממשלה על ישיבת ממשלה לעניין זה, והישיבה תתקיים בהקדם האפשרי, בנסיבות העניין

איל לב ארי:  את ישיבת הממשלה ינהל ממלא מקום ראש הממשלה, וסעיף קטן (ג) יחול בשינויים המחויבים

ולדימיר בליאק: מה זה בהקדם האפשרי בנסיבות העניין? מה המשמעות הפרקטית של זה?     

אופיר כץ: דיברנו על זה אתמול, האם באמת לתחום את זה בזמן

אופיר כץ:  גם שגית וגם איל אמרו שאם חלילה יקרה מקרה כזה, בהקדם האפשרי - - -     

ולדימיר בליאק: פרקטית, יש תקדימים לזה? מה זה אומר?     

אופיר כץ: ככה רושמים את זה בחוקים

אופיר כץ:  זה מה שנאמר

ולדימיר בליאק: בסדר, אבל מה התקדימים?     

משה טור פז: היה פה יושב-ראש כנסת שלא רצה לכנס ישיבה על החלפתו

ולדימיר בליאק: זה יכול להיות ארבעה חודשים לצורך העניין? אני שואל סתם, אני לא יודע

אופיר כץ: לא

אופיר כץ:  בהקדם האפשרי זה לא ארבעה חודשים

אורנה ברביבאי: ולא יאוחר מ-

אופיר כץ: אני לא יודע

אופיר כץ:  זאת הייתה הצעה של הייעוץ המשפטי, לעשות את זה בהקדם האפשרי

ולדימיר בליאק: ברגע שזה לא תחום, זה יכול להיות

דבורה ביטון: צריך לתחום בזמן, אין בזה היגיון

אופיר כץ: טוב

אופיר כץ:  תמשיך

איל לב ארי: בשאלה האם ראש הממשלה ינהל את הישיבה או לא ינהל את הישיבה אם הוא אינו יכול, בקריאה השנייה ושלישית יינתן לזה ביטוי בדברי ההסבר

איל לב ארי:       בפסקה 3 שבפניכם: "התקבלה הודעת הממשלה בדבר נבצרות ראש הממשלה, והודיע ראש הממשלה" – כאן הוספנו בעקבות הדיון אתמול "ליושב-ראש הכנסת, שהוא מתנגד להודעת הממשלה, יקבע יושב-ראש הכנסת ישיבה של הכנסת מתוך שבעה ימים מיום ההודעה"

ולדימיר בליאק: הינה, בבקשה, שבעה ימים

אופיר כץ: ולדימיר, תן לו לסיים ותוכלו להעיר את הערותיכם

איל לב ארי: "הגבלה לפי סעיף 9 לחוק הכנסת, התשנ"ד–1994 או לפי תקנון הכנסת על כינוס הכנסת בתקופת פגרת הכנסת לא יחולו לעניין זה, ונבצרות ראש הממשלה לא תיכנס לתוקף אלא אם כן אושרה על ידי הכנסת ברוב של  תשעים חברי הכנסת

איל לב ארי: "     כמו שאתם רואים, בעקבות הדיון אתמול הוספנו את נושא כינוס הכנסת גם בפגרה, והבהרנו שלא תתעורר שאלה אם החלטת הממשלה והתנגדות ראש הממשלה קורים במהלך פגרת הכנסת, האם הכנסת יכולה להתכנס

איל לב ארי:  זה יותר מבהיר בעניין

איל לב ארי:       "(4) בית משפט, לרבות בית המשפט העליון בשבתו כבית משפט גבוה לצדק, לא ידון בבקשה להכריז על נבצרות ראש הממשלה או לאשרה; החלטה או צו של בית משפט כאמור יהיו חסרי סמכות ונעדרי תוקף

איל לב ארי: "     בפסקה זאת, כמו שאתם רואים, והיא בעצם קובעת את אי-שפיטות ההחלטה או את אי-הביקורת השיפוטית על החלטות בנושא הנבצרות

מאיר כהן: מי שכתב את המשפט הזה אוהב את בית המשפט

מאיר כהן:  זאת הזדמנות לנסח את זה – יהיו חסרי סמכות ונעדרי תוקף

ולדימיר בליאק: בנושא שהוא משפטי אין ביקורת משפטית

אופיר כץ: חברים, אני אתייחס גם לזה

אופיר כץ:  דיברנו על זה

אופיר כץ:  מאיר, תן לו לסיים

מאיר כהן: אפילו הטרמינולוגיה

אופיר כץ: מאיר, אני אגיד מה היה בוועדה

יוראי להב-הרצנו: - - - עילת הסבירות

יוראי להב-הרצנו:  אין לזה שום משמעות

אופיר כץ: יוראי, יוראי

אופיר כץ:  בבקשה, איל

איל לב ארי: (4) "בחוק-יסוד זה, "נבצרות ראש הממשלה" – אי-מסוגלות פיזית או נפשית של ראש הממשלה למלא את תפקידו ועל בסיס אחד משני טעמים אלה בלבד, ועל פי קביעת ראש הממשלה או הממשלה כאמור בלבד

איל לב ארי: " זה גם סעיף שלא עבר תיקונים, ולמען הסדר, מכיוון שלא הקראתי את פסקה (1) ואת יתר הפסקאות שגם לא שונו, הקראתי את זה

איל לב ארי:       פסקה (1) קובעת את אופן ההודעה על הנבצרות

איל לב ארי:       "(1) נבצרות ראש הממשלה מלמלא את תפקידו כאמור בסעיף קטן (ב), וסיומה של נבצרות כאמור, יהיו אך ורק על פי הודעה לכנסת של ראש הממשלה או של הממשלה, שהתקבלה ברוב של שלושה רבעים מחבריה, ועל ידי אחד משני אלו בלבד

איל לב ארי: "  

אופיר כץ: תודה

אופיר כץ:  מאיר, אני מעדכן שזה הדיון החמישי שאנחנו מקיימים, ובאמת, יעידו פה החברים, היו דיונים שבהם כולם דיברו באריכות

אופיר כץ:  היה פה גם שיח מאוד מעניין בין מומחים, אנשי אקדמיה ואנשי משפט

אורית פרקש הכהן: אבל לא הכנסתם שום תיקון, היושב-ראש

אורית פרקש הכהן:  שום תיקון מהותי

אורית פרקש הכהן:  הכול טכני לחלוטין

אורית פרקש הכהן:  לא טיפלתם בשום הערה

אופיר כץ: אדום זה תיקונים

אורית פרקש הכהן: הסתכלתי על התיקונים: לבקשת חברי הממשלה

אופיר כץ: אורית, את מוכנה לתת לי לסיים, בבקשה?     

אורית פרקש הכהן: כן, אבל אתה מציג מצג כאילו היה דיון והחוק עבר תיקון מהותי

אורית פרקש הכהן:  כלום

אופיר כץ: רק התחלתי לדבר, ואת לא נותנת לי לדבר חצי משפט

אופיר כץ:  אולי אם תקשיבי עד הסוף, לא תעירי את ההערות האלה

ולדימיר בליאק: מה זה? נהיית רוטמן? מה קרה?     

אופיר כץ: לא, חס וחלילה

אופיר כץ:  תנו לי רגע, חברים

דבורה ביטון: הוא היה ג'ינג'י כשהיה קטן

נאור שירי: שמעתי על זה, וזה לא נראה לי

אופיר כץ: כן, זה היה בלונד-אדום כזה

דבורה ביטון: הוא נתן לו טיפ אתמול

נאור שירי: מה זה בלונד? חמצנת בפורים

נאור שירי:  גם אני עשיתי את זה

נאור שירי:  חמצנתי

נאור שירי:  זה היה טרנד כזה

אופיר כץ: מאיר, הועלו שלושה טיעונים, שלוש נקודות מהותיות: 1

אופיר כץ:  הביקורת השיפוטית

אופיר כץ:  2

אופיר כץ:  חוות הדעת הרפואית, שלא קיימת פה

אופיר כץ:  3

אופיר כץ:  המספר של חברי הכנסת וחברי הממשלה, שצריכים לאשר

יוראי להב-הרצנו: ועוד דבר קריטי, שמדובר בעצם בהליך הדחה, כי במידה וראש הממשלה חוזר מהקומה שלו או מהמחלה שלו, הוא לא רשאי לחזור

יוראי להב-הרצנו:  זאת למעשה הדחה מוחלטת

אופיר כץ: נכון

אורית פרקש הכהן: וגם לגבי הרוב, שהרוב קיצוני וחריג מכל החקיקה

אופיר כץ: שנייה, אורית

אופיר כץ:  אני באמצע הדברים וזה לא ייתכן

אורית פרקש הכהן: אבל שאלת מה - - -     

אופיר כץ: לא שאלתי

אופיר כץ:  אני מסביר מה היה ומה סיכמנו

אורית פרקש הכהן: בסדר

אורית פרקש הכהן:  תסביר מה היה

אופיר כץ: אבל את לא נותנת לי

אורית פרקש הכהן: נותנת לך

אורית פרקש הכהן:  עלה גם נושא הרוב

אופיר כץ: דיברתי על הרוב

אופיר כץ:  בנקודה שלישית אמרתי הרוב

אופיר כץ:  את גם מפריעה וגם לא מקשיבה

אופיר כץ:  אני מרגיש כמו מורה שלך

ולדימיר בליאק: עכשיו נהיית רוטמן

אופיר כץ: שלוש הנקודות האלה הועלו

אופיר כץ:  דיברתי גם עם יתר המציעים, ואני באמת שוקל ולומד את ההערות האלה

אופיר כץ:  אני יכול להגיד שכשנכנסתי לחוק, וחשבתי שלא צריך, היום אני לא כזה בטוח

אופיר כץ:  הוספנו את זה גם בדברי ההסבר, שאת הנקודות האלה צריך עוד ללבן, ואנחנו שוקלים את זה במלוא הרצינות

אופיר כץ:  כמובן, נעשה ביחד את התיקונים במסגרת דיוני הוועדה, אם וכאשר נחליט שגם אותם צריך להכניס

אופיר כץ:       נעבור עכשיו לדוברים

משה טור פז: יש לי שאלת הבהרה לנוסח

אופיר כץ: לא

אופיר כץ:  אפשרתי את הדיון הזה, ויש לנו זמן עד תשע ורבע, תשע ועשרים מקסימום

אופיר כץ:  בואו נהיה תמציתיים

אופיר כץ:  את הדיון קיימנו אתמול, ואמרתי שזאת ישיבה להצבעה

אופיר כץ:  קבעתי את ההצבעה לשמונה וחצי, ביקשתם לדחות ודחיתי את ההצבעה לתשע ורבע, כי יש כאלה שלא דיברו ורוצים לדבר

משה טור פז: שאלת הבהרה לנוסח

מטי צרפתי הרכבי: ימי ראשון מעכשיו הם פרקטיקה קבועה?     

יוראי להב-הרצנו: אופיר, אל תעניש אותנו על זה שלא הגענו, כשהגענו אתמול

אופיר כץ: בסדר

אופיר כץ:  אני רק אומר, תתחשבו בחברים ותדברו יותר בקצרה

אורנה ברביבאי: למה הקריטיות של תשע ורבע?     

אופיר כץ: קבענו בשמונה וחצי, כי יש לי עוד ועדת כנסת ועוד ועדה

אופיר כץ:  אנשים עובדים פה

אורנה ברביבאי: לפחות הגענו, תן לנו לדבר

אופיר כץ: ראשונת הדוברים, חברת הכנסת דבי ביטון

נאור שירי: אופיר, אפשר למצוא יושבי-ראש אחרים לוועדות מיוחדות

נאור שירי:  אנחנו רוצים לחלוק איתך את הנטל

נאור שירי:  אדוני יושב-ראש הוועדה, באופן סיסטמתי אתה ממונה על ידי הקואליציה לוועדות מיוחדות

נאור שירי:  אנחנו מרגישים שאתה לא עומד בנטל, וכחלק מהשוויון בנטל שאנחנו רוצים לקדם, אנחנו מציעים את שירותנו

נאור שירי:  תן לנו לעזור לך, אנחנו ננהל את הישיבות המיוחדות

אופיר כץ: אני מקבל את החלק הראשון של ההצעה שלך

נאור שירי: של השוויון בנטל? עשיתי את שלי היום

אופיר כץ: תעזרו לנו, ותדברו יותר בקצרה היום

נאור שירי: יו"ר הקואליציה מקבל את מתווה יש עתיד לשוויון בנטל

אופיר כץ: זה על הזמן שלכם, כי בתשע ורבע אני מצביע

אורנה ברביבאי: דבי מוותרת לי, כי אני צריכה לרוץ

אופיר כץ: בבקשה, חברת הכנסת ברביבאי

אורנה ברביבאי: תודה רבה

אורנה ברביבאי:  אני פשוט רצה לוועדת חוץ וביטחון

אופיר כץ: תדברו בקצרה, כדי שכולם ידברו

אורנה ברביבאי: קצר, קצר

אורנה ברביבאי:  אני אגיד לך שהחוק הזה, שאתה מוביל היום – חוק הנבצרות – הוא חוק הבושה שייחרט על המצח שלך כאות קין

אורנה ברביבאי:  למה? כי אתה מוביל חוק – אתה קורא לו חוק טוב – שאומר, שראש הממשלה הוא מעל החוק, וראש הממשלה שיעשה כל מעשה, מושחת ככל שיהיה, לא ניתן יהיה להוציא אותו לנבצרות

אורנה ברביבאי:  זה מה שאתה אומר

אורנה ברביבאי:       אני מציעה לך, כאדם נורמטיבי, ויש לי גם הערכה אליך, לתהות עוד פעם אם אתה זה שתהיה הקין של הדור הזה

אורנה ברביבאי:  אתה מביא הצעת חוק שמתחברת להרבה מאוד הצעות נוראיות אחרות, ואומרת באופן מפורש – שהציבור יבין מה אתה אומר – ראש ממשלה, לא משנה איזו עבירה יעשה, בית המשפט לא יהיה רשאי לדון בעבירה שהוא עשה

אורנה ברביבאי:  זאת אומרת, אתה נותן חסינות מוחלטת לבן אדם בשר ודם, לבן אנוש, לעשות כל פשע, כל דבר שיעלה על הדעת, להיות מושחת מלמעלה עד למטה, ולא לאפשר הוצאה שלו לנבצרות

אופיר כץ: זה לא נכון מה שאת אומרת, מלמעלה עד למטה

אופיר כץ:  אבל אני לא אתווכח עכשיו על כל הערה

אורנה ברביבאי: מדויק, מדויק

אורנה ברביבאי:  זה החוק שאתה מביא

אופיר כץ: זה לא נכון

אורנה ברביבאי: אני מציעה לך – באמת, יש לך הזדמנות של הדקות לפני ההצבעה – לחזור בך

אופיר כץ: זה לא נכון מה שאת אומרת

אופיר כץ:  את מטעה

אופיר כץ:  אנשים מסתכלים ואת מטעה

אורנה ברביבאי: אתה רשאי להסביר את החוק אחרת

אורנה ברביבאי:  להבנתי, זה החוק

סימון דוידסון: אז בשביל מה החוק הזה? תסביר לי בשביל מה החוק הזה

אופיר כץ: דבי ביטון, בבקשה

אופיר כץ:  אני לא יכול להגיב לכל - - -     

ולדימיר בליאק: כי ביבי לנהוג לפי הסכם ניגוד עניינים

ולדימיר בליאק:  זאת הסיבה לחוק הזה

סימון דוידסון: 75 שנה לא היה כזה חוק

דבורה ביטון: תן לאלה שלא דיברו

אופיר כץ: חברים

אופיר כץ:  מאיר כהן, משפט, בבקשה

אופיר כץ:  דבי, כל הכבוד שאת מאפשרת

אופיר כץ:  דבי נכחה פה בכל הדיונים, ותראו, היא אומרת: אני דיברתי, ואני נותנת לאלה שלא דיברו כל הכבוד

מאיר כהן: אני רק רוצה להזכיר לך, אדוני היושב-ראש, כל כך הרבה מהפכות וכל כך הרבה דם נשפך בהיסטוריה האנושית, כדי שמנהיגים יהיו חלק מהעם; כדי שאף אחד לא יוכל להגיד: המדינה זה אני; כדי שאף אחד לא יהיה מורם מעם; כדי שלא ייוצרו חוקים פרסונליים

מאיר כהן:  כל כך הרבה

מאיר כהן:  ההיסטוריה מלאה

מאיר כהן:  באנו למדינה הזאת, והיינו כל כך גאים לראות את בגין נוסע באוטובוס, וכל כך גאים לראות מנהיגים פשוטים

מאיר כהן:  אני עליתי ב-1962, והלכתי לראות את בן גוריון

מאיר כהן:  כילד, התרגשתי לראות את הצריף שלו

מאיר כהן:       והינה, אנחנו מגיעים למציאות שאתה שותף לה

מאיר כהן:  תזכור את זה

מאיר כהן:  אני לא רוצה להשתמש במילים: על מצחך

מאיר כהן:  תעזוב

מאיר כהן:  אני רוצה להגיד שהחוק הרע הזה משנה נתיבים היסטוריים דמוקרטיים, שבהם מנהיג היה ככל העם, ועכשיו המנהיגים הם לא ככל העם

מאיר כהן:  ברגע שאתה אומר: רק בגלל סיבה רפואית, זה לא יעלה על הדעת

מאיר כהן:  כולנו בני אדם, כולנו בני אדם

מאיר כהן:  גם ראש הממשלה הוא בן אדם

מאיר כהן:  ולכן, זאת טעות גדולה מאוד, החוק הזה

מאיר כהן:  הוא טעות גדולה מאוד

מאיר כהן:  אני מבין, בתוך הבליץ של החקיקה, אתם מתבלבלים בין חוקים שהם פרסונליים לחוקים שטובים למדינה

מאיר כהן:  אני משער שחלק מהחוקים טובים למדינה, אבל הם מעטים

מאיר כהן:       במהלך השבוע הזה אני עובר על החוקים – זה רצף של דברים שאומרים את הדבר הבא: לא משנה מה אתם אומרים; לא משנה שאתם מדברים על הידברות

מאיר כהן:  אנחנו אומרים לכם: תלכו לעזאזל

מאיר כהן:  זה מה שאתם עושים

מאיר כהן:  תודה רבה

אופיר כץ: תודה

אופיר כץ:  כן, ביסמוט, בבקשה

בועז ביסמוט: הבוקר הגענו יחד לעבודה

בועז ביסמוט:  הגעת עם הנהג שלך, נכון?     

מאיר כהן: לא, אין לי נהג

בועז ביסמוט: לא משנה

בועז ביסמוט:  הגעת עם הנהג

בועז ביסמוט:  אני ראיתי

מאיר כהן: לא, עם היועץ

בועז ביסמוט: לא משנה

בועז ביסמוט:  אז אין לך

מאיר כהן: אני נהגתי

מאיר כהן:  היום אני נהגתי

בועז ביסמוט: אתה נהנה מחסינות? אז אתה לא ככל העם

בועז ביסמוט:  זאת אומרת, תפסיק פה להתייפייף

מאיר כהן: לא, לא, לא

מאיר כהן:  אני לא מתייפייף

מאיר כהן:  לא, אדוני

בועז ביסמוט: מספיק עם זה, הצביעות הזאת

מאיר כהן: אדוני, אני לא מתייפייף

בועז ביסמוט: - - - מגיע לעבודה הבוקר באוטובוס

מאיר כהן: סליחה, סליחה, סליחה

מאיר כהן:  בועז, אני מצפה ממך להערות הרבה יותר נחמדות

ולדימיר בליאק: זה שאתם שופכים כסף על משפחת נתניהו, מה זה קשור אלינו? זה קשור אליכם

בועז ביסמוט: מישהו	 הגיע הבוקר - - -     

ולדימיר בליאק: למוסר שלכם, לכושר העמידה שלכם

אופיר כץ: ולדימיר, ולדימיר

אופיר כץ:  בבקשה, מאיר

אופיר כץ:  משפט

אופיר כץ:  אני רק אומר לך, מאיר, זה לא נכון ואני חוזר על זה, כי חשוב שיבינו

אופיר כץ:  אין מדינה בעולם שבה אפשר להוציא לנבצרות לא מטעמי בריאות

אופיר כץ:  מה שנעשה פה, זה סטרט-אפ משפטי ישראלי, ואנחנו מתקנים

אופיר כץ:  ועוד משהו, גם הייעוץ המשפטי לממשלה, שיש לו הרבה הערות על החוק הזה, והוא מתנגד כרגע, גם הוא אומר שאת העניין של הנבצרות צריך להסדיר, והיה צריך להסדיר את זה

משה טור פז: בסדר, אבל לא כך

אורית פרקש הכהן: אבל לא כך

אורית פרקש הכהן:  אתם מסדירים את זה בצורה שאין נבצרות

מאיר כהן: משפט אחרון

מאיר כהן:  אני לא מסכים לדברים שאתה אומר, ואני חלוק עליך

מאיר כהן:  פשטותו של אדם לא נמדדת אם הוא מגיע עם אוטו או לא

בועז ביסמוט: אתה הזכרת את - - -     

מאיר כהן: ביסמוט, תן לי לדבר

מאיר כהן:  אני הזכרתי, אבל כשמזכירים לכם את פשטותו של בגין, אתם מתגרדים באי-נוחות

בועז ביסמוט: להזכיר לך מה עשיתם לבגין? להזכיר לך מה עשיתם לבגין בזמן כהונתו?      

משה טור פז: מה עשיתם? מה זה עשיתם?     

ולדימיר בליאק: כמו בהתנתקות

ולדימיר בליאק:  אתם עשיתם את ההתנתקות

אופיר כץ: ולדימיר ובועז, די

מאיר כהן: בועז ביסמוט, תן לדבר

מטי צרפתי הרכבי: נתניהו צריך להגיד: איני יכול עוד

בועז ביסמוט: יפה

בועז ביסמוט:  זה כל הסיפור

מטי צרפתי הרכבי: גם נתניהו, הגיע הזמן שיגיד: איני יכול עוד

בועז ביסמוט: הינה, זה כל הסיפור

ולדימיר בליאק: איפה היית בהתנתקות? איפה אתה היית בהתנתקות?     

אופיר כץ: שלא יגיד ואנחנו לא ניתן

דבורה ביטון: טיילתי בפריז וגם ברומא

נאור שירי: החוק הבא בפטור מחובת הנחה – ראש ממשלה לא יכול להגיד: איני יכול עוד

מאיר כהן: בועז, יש לי הפתעות בשבילך

מאיר כהן:  כשבגין דיבר, אני קראתי הידד

משה טור פז: גם אני

מאיר כהן: אז תפסיק

מאיר כהן:  אתה לא חייב לענות לי

בועז ביסמוט: לא חייב? עובדות לא חשובות?      

מאיר כהן: עזוב, נו

מאיר כהן:  אמרתי לי: שכחת מה עשיתם לבגין

מאיר כהן:  אני הייתי חסיד של בגין, ואני עדיין חסיד של בגיין

דבורה ביטון: ראית פעם את נתניהו שוטף כלים?      

מאיר כהן: אני עדיין חסיד של בגין, ואני רק רוצה לסיים את הדברים שלי

אופיר כץ: תגיד, ב-77' היה תושב דימונה שלא היה חסיד של בגין? בדימונה, בשנות השבעים, לא היה אזרח כזה

בועז ביסמוט: זה שהתקלקלת אחר כך - - -     

מאיר כהן: ביסמוט לא יודע, אבל בדימונה בסוף שנות השבעים, מפלגת העבודה הייתה חזקה יותר מאשר הליכוד

אופיר כץ: אה, כן?     

מאיר כהן: חזקה יותר מאשר הליכוד

מאיר כהן:  אנחנו דווקא אלה שרצו את בגין

מאיר כהן:  המשפחה שלי שרצתה את בגין הייתה מיעוט

מאיר כהן:  אני אסיים

מאיר כהן:  זה חוק לא טוב, חבל שהוא מובא היום

מאיר כהן:  הוא מובא בתוך מסגרת שגורמת לעם הזה להתפרק

מאיר כהן:  אסור שראש הממשלה יהיה מורם מעם

מאיר כהן:  זה מה שעושה החוק הזה

מאיר כהן:  תודה

אופיר כץ: תודה

אופיר כץ:  דבי, למי את מאפשרת עכשיו?     

משה טור פז: דבי, אני יכול?     

אופיר כץ: יוראי גם

אופיר כץ:  כרגע רשומה דבי, להעביר לבא בתור?     

דבורה ביטון: מי שתחליטו

אופיר כץ: אוקיי, הבאה בתור חברת הכנסת שלי מירון

מאיר כהן: אופיר, אנחנו הולכים לוועדה השנייה

מאיר כהן:  סליחה

אופיר כץ: ביי

אופיר כץ:  תודה, מאיר

דבורה ביטון: מי שלא דיבר אתמול

משה טור פז: חבריי ביש עתיד, אני צריך ללכת לוועדת חינוך

אופיר כץ: יוראי רשום

אופיר כץ:  יוראי, בבקשה

אופיר כץ:  יוראי הוא לא מאלה שלא דיברו

אופיר כץ:  הוא מאלה שהיו פה בכל הדיונים

יוראי להב-הרצנו: אני אעשה את זה בקצרה

אופיר כץ: אני מפרגן

יוראי להב-הרצנו: הייתי פה בכל הדיונים, ולכן אני אעשה את זה בקצרה

משה טור פז: אופיר, אצלנו כשמפרגנים זה לא פוגע לבן אדם - - -     

אופיר כץ: אין פריימריז

משה טור פז: אצלך זה פוגע

אופיר כץ: אין פריימריז

אופיר כץ:  בבקשה, יוראי

דבורה ביטון: מזל שלא

דבורה ביטון:  אני פה

יוראי להב-הרצנו: הייתי פה בכל הדיונים, ולכן אני יכול לסכם את מה שראיתי כאן, ואת דעתי בצורה תמציתית

יוראי להב-הרצנו:  זהו חוק-יסוד פרסונלי, תפור למידותיו של בנימין נתניהו, ונועד להכשיר את התנהלותו המושחתת של ראש הממשלה, שעמד בבית המשפט, חתם על הסדר ניגוד עניינים, ועכשיו מבקש להימלט ממנו בלי השלכות משפטיות כלשהן

יוראי להב-הרצנו:       אנחנו רואים פה מופת לשרלטנות

יוראי להב-הרצנו:  החוק הזה, בניגוד למה שקורה בוועדת החוקה, לא נכנס ויוצא כפי שהוא

יוראי להב-הרצנו:  יש כל כך הרבה דברים פתוחים, סוגיות לא טכניות אלא מהותיות

יוראי להב-הרצנו:  למה 90 חברי כנסת ולא 61? מדובר פה בכלל בחוק הדחה ולא בחוק נבצרות, כי אין שום דרך שבה ראש הממשלה, לפי החוק שלך, אופיר, יכול לחזור מהנבצרות במידה והוא מרגיש יותר טוב

יוראי להב-הרצנו:  מה המשמעות של הליך שנפתח, שלא על דעתו של ראש הממשלה לעניין חזרתו או לא חזרתו

יוראי להב-הרצנו:  האם ההחלטה של הממשלה ושל הכנסת נסמכת על חוות דעת רפואית? כן או לא?      לא מדובר בסוגיות פעוטות, ואתה כבר מכין את החוק הזה להצבעה

יוראי להב-הרצנו:  פעם שנייה הצבעה בכנסת, ואתם פשוט אתם עושים את זה בבהילות

יוראי להב-הרצנו:  הסיבה היחידה היא כי זה נשען על פרנויה של אדם אחד, בנימין נתניהו

יוראי להב-הרצנו:  בגלל הפרנויה, באמת, חסרת הגבולות וחסרת הפשרות של האיש הזה, עושים פלסטלינה מחוקי-היסוד שלנו

יוראי להב-הרצנו:  אנשים ראויים בליכוד, ואתה נמנה עליהם, נגררים אחרי מסעות השמד של מערכות המשפט, של שלטון החוק שלנו, ובלי שום סיבה הגיונית

יוראי להב-הרצנו:       החוק הזה לא טוב ערכית, טכנית

יוראי להב-הרצנו:  מופע של שרלטנות ערכית ומעשית, וחבל שהוא בא לעולם

אופיר כץ: תודה רבה

אופיר כץ:  משה טור פז, בבקשה

משה טור פז: תודה

משה טור פז:  סליחה, גם אני וגם חבר הכנסת סימון דוידסון צריכים לצאת לוועדת חינוך בעוד רגע, לדיון על השלכות המהפכה המשפטית על חינוך

אופיר כץ: הוא לא נרשם

משה טור פז: אני רוצה לומר לך משהו, אופיר, כמי שישב בוועדה הזאת הרבה מאוד שעות

משה טור פז:  חבר הכנסת כץ, החוק הזה מחורר כמו גבינה שוויצרית, ואני אתן לך דוגמה אחת מסעיף אחד, שמשאיר לקונה משפטית הזויה

משה טור פז:  חבריי, התקבלה הודעת הממשלה – סעיף (ב)(1)(3) בתיקון – בדבר נבצרות ראש הממשלה, והודיע ראש הממשלה ליושב-ראש הכנסת כי הוא מתנגד להודעת הממשלה

משה טור פז:  אז יקבע יושב-ראש הכנסת

משה טור פז:       מה התנאים פה? גם צריך הודעת ממשלה בדבר נבצרות, וגם ראש הממשלה הודיע ליושב-ראש הכנסת שהוא מתנגד

משה טור פז:  אבל מה קורה אם ראש הממשלה שותק, כי הוא נחטף, כי הוא בקומה, כי הוא לא כשיר נפשית, כי לא בא לו? אז, יושב-ראש הכנסת לא יכול לקבוע ישיבה בתוך שבעה ימים

משה טור פז:  לחלופין, ראש הממשלה אומר: עוד לא החלטתי, ואני אחליט בעוד 60 יום או בעוד 120 יום, או בעוד שנתיים

משה טור פז:       החוק הזה הוא חוק בזיוני, לא רק כי הוא פרסונלי ונועד להגן על נתניהו

משה טור פז:  ולא רק כי הוא מעקר את מערכת המשפט שהיא האיזון היחיד במדינת ישראל, להבדיל ממדינות אחרות

משה טור פז:  אתה כל הזמן מתהדר בכך שאין תהליך כזה

משה טור פז:  בארצות הברית, למשל, התהליך הזה נתון בידי שני בתי הקונגרס

משה טור פז:  הם אלה שיכולים לבצע impeachment, אבל לנו אין שני בתי קונגרס

משה טור פז:  הכנסת שלנו נשלטת לחלוטין על ידי הממשלה

משה טור פז:       ולכן, היחידה שיכולה לאזן את כוחה הבלתי סביר של הממשלה, היא המערכת המשפטית שאתה בא בחוק הזה לעקר אותה

משה טור פז:       והינה, עוד חור שוויצרי – ראש הממשלה, במידה והוא לא כשיר, יכול פשוט לשתוק ועדיין יושב-ראש הכנסת לא יוכל לקבוע ישיבה של הכנסת בתוך שבעה ימים

משה טור פז:  זה מראה שוב עד כמה החוק הזה, מעבר להיותו פרסונלי, מעבר להיותו ניסיון להכשיר דיקטטורה, הוא גם לא בשל

משה טור פז:  הוא לא בשל, אופיר

משה טור פז:  תודה

אופיר כץ: תודה

אופיר כץ:  סימון, בבקשה

אופיר כץ:  חברים, בקצרה

סימון דוידסון: אדוני היושב-ראש, בכל מוצאי שבת, כשאנחנו מסיימים את ההפגנה – במקרה שלי זה בנתניה – אני באמת זז הצידה ונכנס לאיזושהי מרה שחורה, לאיזשהו דיכאון אישי כאזרח

סימון דוידסון:  הדיכאון הזה מגיע באמת מהרגשה של חוסר הבנה וניתוק מוחלט של האנשים שאמורים לנהל את המדינה הזאת

סימון דוידסון:  סותמים את האוזניים, עוצמים את העיניים ולא רוצים לראות מה קורה סביבם

סימון דוידסון:  לא מבינים שאנחנו נמצאים באמת לפני נפילה לתהום של מדינת ישראל

סימון דוידסון:       ואני מדבר לא בעצבים, כמו שאני תמיד מדבר

סימון דוידסון:  אני מדבר בשקט

סימון דוידסון:  אני מאוד מעריך אותך, אופיר, ואתה יודע את זה

סימון דוידסון:  מה שקורה פה, גם בחדר הזה ובכל החדרים שאני נמצא בהם בוועדות, אני מרגיש כאילו אני נמצא באיזשהו סרט שהוא לא אמיתי

סימון דוידסון:  הוא פשוט לא אמיתי

סימון דוידסון:  אני אומר: אני אתעורר יום אחד, ואחשוב שכל מה שנמצא פה בבניין הזה, זה באמת לא אמיתי

סימון דוידסון:       אנחנו נמצאים פה ודנים

סימון דוידסון:  יושבים פה חברי קואליציה – ואני אומר את זה מהלב – דיון אחרי דיון בחקיקות פרסונליות למען בן אדם, שרוצה להציל את עצמו

סימון דוידסון:  הוא משתמש בכם, חברי הקואליציה, להעביר חקיקות שנוגעות רק לו ולמשפחתו

סימון דוידסון:  אנחנו מדברים על התרומות, ואנחנו מדברים על תוספת כסף למימון משפחתו

סימון דוידסון:  אנחנו יושבים, כמו שאמרת, בדיון חמישי בנושא הזה פה, בחדר הזה, כדי להגיע למצב שביבי, המלך הבלתי מעורער שלכם, קינג ביבי, יוכל לעשות מה שהוא רוצה, איך שהוא רוצה

סימון דוידסון:  וגם אם הוא יהיה הפושע הכי גדול, אף אחד לא יכול לגעת בו

סימון דוידסון:  ואתם נותנים לזה גב

סימון דוידסון:       אתם, חברי הכנסת, נותנים גב לחקיקה, עוד אחת מבין החקיקות שהן מטורפות

סימון דוידסון:  מטורפות

סימון דוידסון:  אתם לא רואים מה קורה סביבכם? אתם לא רואים מה קורה לעם הזה? אתם רצים כמו משוגעים לתוך הקיר, בלי להסתכל ימינה ושמאלה, ולהבין שאתם חלק מהאנשים שיירשמו בהיסטוריה כאנשים שפירקו את העם הזה לשניים, וגמרו לזה שאנחנו פשוט לא נהיה עם ישראל

סימון דוידסון:  לא נהיה עם ישראל יותר

אופיר כץ: סימון

סימון דוידסון: משפט אחרון

סימון דוידסון:  אני לא זה שיכול להחליט בשבילכם, אבל אני באמת פונה לאנשים מהליכוד, לחלק היותר נורמלי, שלא רואה את ביבי כמלך, ומבקש מכם כאזרח – תעצרו את הדבר הזה

סימון דוידסון:  תעצרו את זה, כי לא נוכל לחזור אחורה

סימון דוידסון:  אנחנו נגיע למקום שלא תהיה חזרה

סימון דוידסון:  תודה

אופיר כץ: מלך לא נבחר בפריימריז ואחרי זה בבחירות דמוקרטיות

קריאה: כל משטר דיקטטורי אמר דמוקרטיה קודם

ולדימיר בליאק: אני חבר ועדה, ואני רוצה דקה לפני ההצבעה

יוראי להב-הרצנו: לא יהיו בחירות דמוקרטיות יותר אחרי ההפיכה המשטרית

יוראי להב-הרצנו:  לא יהיו בחירות

ולדימיר בליאק: אני חבר ועדה ועוד לא דיברתי

אופיר כץ: יוראי

אופיר כץ:  בבקשה, אורית

אופיר כץ:  בקצרה, בסדר? יש עוד חברי כנסת, ואנחנו תכף עוברים להצבעה

אורית פרקש הכהן: קודם כול, אני מאוכזבת לראות שבכנסת הזאת נוצרה שיטה חדשה שאני לא זוכרת

אורית פרקש הכהן:  מקדמים בקריאות ראשונות חוקים לא בשלים בכלל – נסדר אחר כך, נתקן אחר כך

אורית פרקש הכהן:  כשאין כוונה לתקן

אורית פרקש הכהן:  אנחנו רואים את זה בצורה מאוד קיצונית בוועדת חוקה

אורית פרקש הכהן:  וגם זה חוק, עם בעיות כאלה, יש בעיה של הרוב, יש בעיה של נבצרות רפואית, אין בחינה משפטית, יש חור שחור, שימוש לרעה בסמכות מכוננת, חקיקה פרסונלית – נמשיך, נתקדם

אורית פרקש הכהן:  אני לא מכירה את השיטה הזאת, אדוני היושב-ראש, ואני מוחה

אורית פרקש הכהן:  אני חושבת שזה ביזיון של הוועדה, וביזוי שלנו כחברי כנסת

אורית פרקש הכהן:  למה אנחנו באים, מתכוננים ומעירים?     על החוק הזה צריך להגיד את האמת

אורית פרקש הכהן:  זה לא חוק שבא להסדיר את סוגיית הנבצרות במדינת ישראל

אורית פרקש הכהן:  אמר חבר הכנסת משה ארבל – ישב פה בערב פורים, אם אתה זוכר – זה חוק דפנה ברק ארז

אורית פרקש הכהן:  תקראו לו בשמו, הוא אמר

אורית פרקש הכהן:  זה בגלל שהעז בית המשפט העליון לא לדחות על הסף עתירה בנושא נבצרות נגד ראש הממשלה, אנחנו נראה לו

אורית פרקש הכהן:       שמעתי אותך היום ברדיו, אדוני היושב-ראש, הקוזאק הנגזל – למה כולם נגדנו? היועמ"שית נגדנו, כולם נגדנו

אורית פרקש הכהן:  כי אולי כשנהיים מושחתים ומעבירים חוקים מושחתים, ופוגעים בכל מה שישר, נורמטיבי והגון, אז היועץ המשפטי שאמון על החוק מנסה לעמוד בשער, כמו ששומר סף צריך לעשות

אורית פרקש הכהן:       בקיצור, אני מבקשת ממך לא לקיים את ההצבעה

אורית פרקש הכהן:  לא תיקנתם פה כלום

אורית פרקש הכהן:  התיקון בסעיף קטן (2) ובסעיף קטן (3) לא מטפל בכלום

אורית פרקש הכהן:  איפה כל ההערות שהעירו, על שימוש לרעה בסמכות מכוננת? מה ההגדרה מהי נבצרות? מה עילות הנבצרות? מהו הגוף המכריז על הנבצרות? מה עם הנושא הרפואי? אמרנו שראש ממשלה יכול להיות, רחמנא לצלן, ממש מטורף, משוגע, וימשיכו שבוע להמתין ולעבוד

אורית פרקש הכהן:  הרוב הנדרש של 90

אורית פרקש הכהן:       באמת, מה שעושים פה זה מבטלים פרסונלית לראש הממשלה את היכולת להכריז עליו כנבצר, קובעים רוב דמיוני של 90 חברי כנסת, שלעולם לא יהיה, והינה דוגמה איך bad cases make bad law – פעם אחר פעם אחר פעם

אורית פרקש הכהן:  צר לי באמת, היושב-ראש, שמישהו כמוך עומד בראש ועדה עם חוקים כאלה

אורית פרקש הכהן:  תודה

אופיר כץ: אני גם היוזם הראשון

אופיר כץ:  תודה

אופיר כץ:  חבר הכנסת ולדימיר בליאק, בבקשה

ולדימיר בליאק: תודה רבה, אדוני היושב-ראש

ולדימיר בליאק:  אתה יושב-ראש הקואליציה, נכון?     

אופיר כץ: כן

ולדימיר בליאק: היום ה-13 במרץ, ומ-28 בפברואר לא התכנסה ועדת הכספים

ולדימיר בליאק:  בתקופה כלכלית סוערת, גם בארץ וגם בעולם, במשך 14 יום לא התכנסה ועדת הכספים

ולדימיר בליאק:  אתה יודע למה? כי ביהדות התורה סוחטים אתכם על פסקת ההתגברות

ולדימיר בליאק:  ואם פסקת ההתגברות לא תעבור היום במליאה, גם השבוע לא תתכנס ועדת הכספים

ולדימיר בליאק:  וזה לא מעניין אתכם

ולדימיר בליאק:  כלכלת ישראל לא מעניינת אתכם, ורווחת אזרחי ישראל לא מעניינת אתכם

ולדימיר בליאק:  כל מה שמעניין אתכם זה מתקפה כל הדמוקרטיה הישראלית

ולדימיר בליאק:       ראיתי את השינוי שהכנסתם לנוסח החוק בעקבות ההערה שלי, אבל זה לא מבטל את העובדה שמדובר בחוק שבא בגרסה רשלנית

ולדימיר בליאק:  אין לי הגדרה אחרת

ולדימיר בליאק:  זה חוק פרסונלי, חוק רטרואקטיבי, שכל מטרתו לתת לראש הממשלה להתחמק מהסכם ניגוד העניינים

ולדימיר בליאק:  זאת המטרה היחידה של החוק הזה

ולדימיר בליאק:  וזה מזכיר לי את הדיון על שני המעונות ומימון הוצאות איפור למשפחת נתניהו

ולדימיר בליאק:  הגיעו 13 חברי כנסת מהליכוד, ועכשיו חוק הנבצרות

ולדימיר בליאק:  אני לא יודע מה הגבול

אופיר כץ: ולדימיר

ולדימיר בליאק: מחר יבקשו ממך להעביר פה חוק להנצחת קאיה, זיכרונה לברכה

דבורה ביטון: לנענע את יאיר לפני השינה

ולדימיר בליאק: יגיעו לפה 20 חברי כנסת מהליכוד, וינסו לשכנע אותנו שזה החוק הכי חשוב

אופיר כץ: תודה

ולדימיר בליאק: שבועיים לא מתכנסת ועדת הכספים

ולדימיר בליאק:  מה קרה לכם? מה אתם עושים? איפה הגבול? אתה לא באירוע

ולדימיר בליאק:  אתם לא מבינים בכלל את האנרגיות שיש היום בחוץ

ולדימיר בליאק:  אני מתחנן, תעצרו

ולדימיר בליאק:  זה הזמן לעצור

ולדימיר בליאק:  אתם לא באירוע

אופיר כץ: תודה

אופיר כץ:  דוברת אחרונה, דבי ביטון, בבקשה

מיכל שיר סגמן: לא, רגע

מיכל שיר סגמן:  אני גם רשומה

אופיר כץ: אמרתי תשע ורבע, ונתתי 45 דקות

מיכל שיר סגמן: לא, לא

אופיר כץ: כן, כן

אופיר כץ:  בבקשה, דבי ביטון

מיכל שיר סגמן: עוד כמה דוברים יש?     

אופיר כץ: אין

מיכל שיר סגמן: כמה אנשים יש ברשימה? אופיר, אתה לא יכול לסתום פה

אופיר כץ: אני לא סותם פה

אופיר כץ:  קודם כול, מיכל, שלום לך

מיכל שיר סגמן: אהלן, בוקר טוב

אופיר כץ: סוף-סוף רואים אותך בוועדה הזאת

מיכל שיר סגמן: אני יושבת פה די הרבה זמן

אופיר כץ: אז סוף-סוף רואים אותך בוועדה הזאת

מיכל שיר סגמן: מחכה לתור שלי לדבר, ואני מבקשת את זכות הדיבור

אופיר כץ: קבעתי שעת הצבעה בשמונה וחצי

מיכל שיר סגמן: נרשמנו, אני רוצה לדבר

אופיר כץ: לבקשת חברי הכנסת דחיתי את זה לתשע ורבע

מיכל שיר סגמן: תסתכל ברשימה כמה עוד חברי כנסת יש

אופיר כץ: וזה יהיה בתשע ורבע

אופיר כץ:  בבקשה, דבי

דבורה ביטון: אני לא אחזור על מה שנאמר כאן, אבל כל מה שנאמר כאן – דברי טעם

דבורה ביטון:  אנחנו יודעים בדיוק מה הסיבה לחוק הזה

דבורה ביטון:  אני חושבת שהחוק לא בשל להצביע עליו

דבורה ביטון:  יש בו המון המון לקונות - -      

חנוך דב מילביצקי: אין לקונות לפי ברק

דבורה ביטון: שלא לדבר על העיקור של מערכת המשפט, על המספרים שמופיעים פה

דבורה ביטון:  כל זה היה בשיח

דבורה ביטון:  אתה בעצמך אומר שאתה מתכוון לחשוב או לדון בזה, ואני שואלת מדוע לא להמתין אחרי שתדון ותחשוב? לכן, אני חושבת שאין מקום

דבורה ביטון:  ידוע לנו המשפט שנאמר: שתישרף המדינה, מפי מי שאמר את זה, והתחושה שלשם אנחנו הולכים

חנוך דב מילביצקי: אתם באמת שורפים את המדינה

חנוך דב מילביצקי:  מדורות באיילון – שורפים את המדינה

מטי צרפתי הרכבי: אדוני היושב-ראש, אני הגעתי לכאן בשמונה וחצי

נאור שירי: אופיר, אפשר דקה?     

אופיר כץ: אתם רוצים במקום התייעצות סיעתית?     

נאור שירי: מה הבהילות?     

נאור שירי: לא, יש התייעצות מאוד חשובה

ולדימיר בליאק: מה זה "במקום התייעצות סיעתית"?     

אופיר כץ: אני לא חייב התייעצות סיעתית כי קבעתי דיון להצבעות, ואני לא חייב

אופיר כץ:  אני הולך לקראתכם, אתם רוצים במקום התייעצות סיעתית לאפשר לעוד שלושה דוברים?     

שרון ניר: אני רק רוצה להגיד לך, אדוני היושב-ראש, שאין הבדל בין מה שקורה פה אצלך לבין מה שקורה שתי קומות למעלה

שרון ניר:  עם כל הכבוד לסגנון האלגנטי שלך, כל התהליך הזה הוא תהליך פרסונלי

מטי צרפתי הרכבי: המדינה נשרפת

שרון ניר: תהליך רטרואקטיבי, שעושה עוול גדול לכל נושא הרפורמה ולכל הציבור שנמצא בחוץ

אורית פרקש הכהן: למה זה באמת לא בוועדת החוקה?     

אופיר כץ: אתם רוצים במקום, כן או לא?     

ולדימיר בליאק: למה אתה לא חייב התייעצות סיעתית?     

אופיר כץ: כי קבעתי דיון להצבעות, ואני לא חייב לעשות התייעצות סיעתית

נאור שירי: אופיר, אפשר לדבר דקה?     

ולדימיר בליאק: אני רוצה לשמוע את הייעוץ המשפטי

ולדימיר בליאק:  הוא לא לתת לנו התייעצות סיעתית?     

יוראי להב-הרצנו: אופיר, אנחנו רוצים לדבר

יוראי להב-הרצנו:  ויתרנו על ההתייעצות

יוראי להב-הרצנו:  יש פה שני חברי כנסת שרוצים לדבר

אופיר כץ: בבקשה, אין לי בעיה

איל לב ארי: לא

איל לב ארי:  סעיף 114(ב) אומר: נקבע בסדר-היום כי בנושא מסוים תהיה הצבעה בלבד, לאחר שהדיון הסתיים בישיבה קודמת, ולא יתקיים דיון מהותי בנושא בישיבה שנקבעה להצבעה, לא תידחה ההצבעה לצורך התייעצות סיעתית

ולדימיר בליאק: אבל היה דיון הבוקר

אופיר כץ: אפשרתי, כדי שאנשים יספיקו

ולדימיר בליאק: עכשיו נתווכח חמש דקות על התייעצות סיעתית? אני לא זוכר תקדים שלא נתנו התייעצות סיעתית

אופיר כץ: לא חייב לפי התקנון

ולדימיר בליאק: בסדר, אז לא חייב

אופיר כץ: מטי צרפתי, בבקשה

מטי צרפתי הרכבי: אנחנו כמעט באמצע מרץ, וזה הדבר הכי חשוב שיש לעשות – ועדות מיוחדות על חוק הנבצרות, כשעד עכשיו הסתדרנו מצוין עם סעיף 16, כמו שהוא נמצא בחוק-יסוד: הממשלה

מטי צרפתי הרכבי:  בעצם, אנחנו קובעים כאן עוד שלב לכיוון דיקטטורה של ראש ממשלה מורם מעם, ראש ממשלה מעל החוק

חנוך דב מילביצקי: אתם מנסים לעשות הפיכה

חנוך דב מילביצקי:  זה בדיוק העניין

מטי צרפתי הרכבי: לא הפרעתי לך

ולדימיר בליאק: אתם עושים הפיכה

חנוך דב מילביצקי: אתם מנסים לעשות הפיכה

ולדימיר בליאק: אתם עושים הפיכה

ולדימיר בליאק:  עבדים נרצעים של השחיתות, זה מה שאתם

ולדימיר בליאק:  זה מה שאתם

חנוך דב מילביצקי: לא ניתן לכם

ולדימיר בליאק: אתם אנרכיסטים, אתם אנרכיסטים

אפרת רייטן: אתם - - - כבריונים פורעי חוק, שכבר עושים הפיכה דיקטטורית במדינת ישראל

ולדימיר בליאק: הכנסתם את המדינה לכאוס בחודשיים וחצי

ולדימיר בליאק:  חבורת אנרכיסטים

אפרת רייטן: ממש ממשלה של פורעי חוק

אפרת רייטן:  פורעי חוק ודיקטטורים

אופיר כץ: אפרת

ולדימיר בליאק: חצופים

מטי צרפתי הרכבי: יכול להיות מצב - - -     

חנוך דב מילביצקי: אתה מדבר על חצופים?     

ולדימיר בליאק: כן, אני מדבר על חצופים

אופיר כץ: ולדימיר וחנוך

חנוך דב מילביצקי: אתה מדבר על חצופים?     

ולדימיר בליאק: כן, אני מדבר על חצופים

ולדימיר בליאק:  חצופים, אנרכיסטים

אפרת רייטן: חבורה אלימה, חבורה אלימה

אופיר כץ: ולדימיר בליאק

חנוך דב מילביצקי: אולי תקפוץ על שולחן קצת

ולדימיר בליאק: אתה תקפוץ

חנוך דב מילביצקי: תקפוץ על השולחן קצת, בליאק

ולדימיר בליאק: חצוף

ולדימיר בליאק:  עבד נרצע של השחיתות

אפרת רייטן: מעדיפה אלף פעמים שיקפצו על השולחנות

חנוך דב מילביצקי: קדימה, הופ, תקפוץ

חנוך דב מילביצקי:  תקפוץ

חנוך דב מילביצקי:  קדימה, קפוץ

חנוך דב מילביצקי:  הופ, הופ, הופ

ולדימיר בליאק: עבד נרצע של השחיתות אתה

אפרת רייטן: הלוואי שאלה יהיו הבעיות שלנו, הקפיצות על השולחן, ולא מה שאתם מעוללים למדינת ישראל

חנוך דב מילביצקי: אתם מעוללים

חנוך דב מילביצקי:  שורפי אסמים ומרעילי בארות

ולדימיר בליאק: לפחות אני לא משרת משפחה מושחתת

חנוך דב מילביצקי: מצביעים נגד גירוש מחבלים

ולדימיר בליאק: לפחות אני לא נמצא כאן כדי לשרת את השחיתות

ולדימיר בליאק:  לפחות אני לא בגדתי בערכים שלי, לפחות אני לא בגדתי בערכים שלי כמוך

יוראי להב-הרצנו: - - - אתם מביאים אותנו לחורבן המדינה

יוראי להב-הרצנו:  חורבן בית

יוראי להב-הרצנו:  אתם מביאים אותנו לחורבן הבית, חנוך

אפרת רייטן: תירשמו בדפי ההיסטוריה כמי שהחריבו את מדינת ישראל

אופיר כץ: חנוך, יוראי, ולדימיר, אפרת רייטן

יוראי להב-הרצנו: חורבן הבית

יוראי להב-הרצנו:  אתם מביאים עלינו את חורבן הבית בלי בושה

חנוך דב מילביצקי: אתם מביאים את חורבן הבית

חנוך דב מילביצקי:  שורפים מדורות באיילון - - - כסף מהמדינה, תומכים בסרבנות

אפרת רייטן: אנחנו לא נשלים עם דיקטטורה

יוראי להב-הרצנו: אתם מובילים לחורבן הבית

שרון ניר: אתם מנותקים, אתם מנותקים

חנוך דב מילביצקי: BDS חי מתוך כנסת ישראל

קריאות: - - -     

אופיר כץ: אף אחד לא שומע ולא מבין אתכם

שרון ניר: זאת ממשלה של מנותקים

שרון ניר:  זה לא ייאמן

חנוך דב מילביצקי: BDS, BDS

חנוך דב מילביצקי:  אתם BDS

אופיר כץ: די, חנוך

יוראי להב-הרצנו: מובילים לחורבן הבית - - -     

ולדימיר בליאק: אתה בדקת בגוגל איזה בת של אהרן ברק מכהנת בבית המשפט העליון?     

יוראי להב-הרצנו: ממיטים עלינו חרפה

אופיר כץ: ולדימיר, קריאה ראשונה

אופיר כץ:  ולדימיר, אתה בקריאה ראשונה

אופיר כץ:  יוראי, קריאה ראשונה

ולדימיר בליאק: אבל תיתן לו קריאה

אופיר כץ: ולדימיר, די

יוראי להב-הרצנו: היחידה שמכניסה סרטונים ל-BDS היא שרת התעמולה

יוראי להב-הרצנו:  אתם עושים שירות ל-BDS

אופיר כץ: יוראי, קריאה שנייה

ולדימיר בליאק: אנרכיסטים

יוראי להב-הרצנו: אתם עושים שירות ל-BDS

אופיר כץ: ולדימיר, קריאה שנייה

ולדימיר בליאק: אבל תוציא אותי, אני צריך להצביע

אופיר כץ: אם אתה תפריע, אני אוציא אותך

אופיר כץ:  בוודאי

ולדימיר בליאק: בסדר, תוציא אותי

נאור שירי: זאת שרת ה-explanation

נאור שירי:  לא הסברה ולא תעמולה

יוראי להב-הרצנו: מטיף לנו מוסר

ולדימיר בליאק: מה זה משנה כבר, עם כל הברדק שעשיתם כאן

אופיר כץ: מטי, בבקשה

מטי צרפתי הרכבי: הרי יכול להיות מצב, ממש ממש תיאורטי, שראש הממשלה מועל בתפקידו, וראש הממשלה חטא ולא דאג לאינטרס הציבורי

מטי צרפתי הרכבי:  במצב כזה, אין שום ביקורת שיפוטית, וזה בעצם מה שאתם אומרים

מטי צרפתי הרכבי:  החיפזון הזה, ממה הוא נובע? באמצע מרץ לדון רק בתיקון חוק-יסוד: הממשלה – נבצרות ראש ממשלה, כשיש כל כך הרבה דברים בוערים על סדר-היום

מטי צרפתי הרכבי:  זה רק בגלל שיש כאן ראש ממשלה עם שלושה כתבי אישום, שמכין לעצמו את הכר להימלט לאימת הדין

מטי צרפתי הרכבי:  זאת הסיבה היחידה לכך שאנחנו יושבים כאן בוקר אחרי בוקר, גם בימי ראשון, גם בימי חמישי בוועדות מיוחדות, כי יש לנו ראש ממשלה עם שלושה כתבי אישום

אופיר כץ: תודה

אופיר כץ:  נאור, בבקשה, דקה

עופר כסיף: אפשר גם דקה?     

אופיר כץ: לא, זהו

אופיר כץ:  בבקשה, אחרון

מיכל שיר סגמן: למה אחרון? אתה כבר נותן לאנשים לדבר, אז תיתן לדבר

אופיר כץ: זהו, מיכל, לא להפריע

אופיר כץ:  בבקשה, נאור

מיכל שיר סגמן: אתה לא רוצה לשמוע אותי? אתה תשמע אותי הרבה יותר

מיכל שיר סגמן:  אני מבטיחה לך

אופיר כץ: קריאה ראשונה, מיכל

מיכל שיר סגמן: כדאי לך

אופיר כץ: קריאה שנייה, מיכל שיר

אופיר כץ:  בבקשה, נאור

ולדימיר בליאק: אולי תוציא את כולנו?      

אופיר כץ: בבקשה, נאור

אופיר כץ:  לא להפריע לנאור

מיכל שיר סגמן: כשאני מאיימת, אני מתכוונת לזה

נאור שירי: אני לא חושב שיש מה להוסיף בנוגע לגבינה השוויצרית שנקראת החוק הזה, כי מקריאה ראשונה – לא הייתי בכל הדיונים – יש פה הרבה דברים שצריך לתקן, וגם אתה הסכמת על זה

נאור שירי:  אני מדבר מהר, כי הקצבת לי דקה, ואני רק מזכיר שאני היחידי שהקצבת לו דקה

נאור שירי:  אבל בסדר, אני לא נפגע, אני דווקא אקח את זה לחיוב

נאור שירי:       אני רוצה להסתכל לחברי הקואליציה, ולומר, טוב שנכנסתם להצבעות

נאור שירי:  שימו לב, איזה חוקים מגיעים לפטור מחובת הנחה

נאור שירי:  כל מה שאתם עושים, כל מה שאתם מגיעים להצביע במהירות שיא, זה לא, נניח, שיתקנו את התקנות שלא תיקנו חמש שנים בחוק הפיקוח על מעונות יום

נאור שירי:  אתה, יו"ר ועדת החינוך, התרעת בפני הממשלה כשבאו שתי נציגות ועשו כאילו הן פה

נאור שירי:  חמש שנים לא תיקנו את התקנות לחוק הפיקוח

יוסף טייב: גם הממשלה הקודמת לא תיקנה

נאור שירי: בסדר, אני רק אומר

נאור שירי:  וזה לא בפטור

יוסף טייב: ולא שמעתי אותך אז

נאור שירי: לא הייתי פה

יוסף טייב: לא חברים שלך ולא אתה

נאור שירי: זה לא בפטור מחובת הנחה

נאור שירי:  אין בעיה, ועדת הכספים לא מתכנסת? אין בעיה

נאור שירי:  אין גירעון, אין פיגועים

נאור שירי:  יו"ר ועדה לביטחון לאומי, אין שום פיגועים

נאור שירי:  ראש הממשלה, שנמצא באיזה יורו-טריפ, כאילו הוא סיים עכשיו שירות צבאי ועושה סיבוב באירופה, זה בסדר גמור

נאור שירי:  אין שום סיבה לחזור למדינה, כשהמדינה שלנו בוערת, כשיש שסע, בין המטורפים שהיו פה ב-74 השנים האחרונות, ועוד מתיחות ביטחונית

נאור שירי:  זה בסדר גמור

נאור שירי:  הכול פה בפטור מחובת הנחה, וכל החוקים הם רק פרסונליים, לטובת אדם אחד, שלא נמצא פה

נאור שירי:  תודה רבה

אופיר כץ: תודה לכולם

אופיר כץ:  לפני שנעבור להצבעה אני רוצה להגיד שמה שאנחנו עושים פה עכשיו, אנחנו שומרים על הדמוקרטיה

ולדימיר בליאק: אתם לא שומרים על שום דמוקרטיה

אופיר כץ: אנחנו מכבדים את הפתקים בקלפי של אזרחי ישראל

אפרת רייטן: אתם מגנים על חורבות מדינת ישראל

קריאות: - - -     

ולדימיר בליאק: - - - משרתים משפחה אחת וזהו

ולדימיר בליאק:  חבורת מטורללים

נאור שירי: אתם צוחקים על כל אזרחי - - -     

שרון ניר: מעמיקים את השסע בעם, זה מה שאתם עושים

אופיר כץ: רגע, נאור, נאור

נאור שירי: חוש ההומור שלך משהו מיוחד

אופיר כץ: למה אתם לא נותנים להשלים? אולי את החלק השני - - -     

נאור שירי: לא, אני בעד

נאור שירי:  אתם דואגים - - - זה מופע סטנד-אפ

ולדימיר בליאק: אתם כאילו באתם לשרת אדם אחד

אופיר כץ: ולדימיר, אולי את החלק השני תאהב? אנחנו לא ניתן לאף גורם משפטי במדינת ישראל לעשות הפיכה שלטונית

ולדימיר בליאק: מה אתה אומר?     

אופיר כץ: אנחנו שומרים על הדמוקרטיה

אפרת רייטן: אתם עושים הפיכה שלטונית

ולדימיר בליאק: אתם עושים הפיכה - - - בחודשיים וחצי

קריאות: - - -     

אופיר כץ: מי בעד הצעת החוק?     

ולדימיר בליאק: זה חוק בזיוני, זה חוק מושחת

אפרת רייטן: אתם כתם בהיסטוריה של העם היהודי

ולדימיר בליאק: זה חוק פרסונלי, זה חוק שהוא אות קלון לכנסת ישראל

יוראי להב-הרצנו: אתם הורסים את המדינה, הורסים את המדינה

שרון ניר: תתביישו לכם

שרון ניר:  פשוט ממשלה של נוכלים

יוראי להב-הרצנו: הורסים את המדינה

מיכל שיר סגמן: באתם לכנסת כדי להיות חבורת פיונים, שהפכו להיות כתם בהיסטוריה של העם היהודי

נאור שירי: העליתם להצבעה?     

אופיר כץ: מיכל שיר, מיכל שיר

מיכל שיר סגמן: על חורבות מדינת ישראל אתם בונים את ביביסטאן

אופיר כץ: היא לא חברה, נכון? היא לא חברה

אופיר כץ:  קריאה שלישית, מיכל שיר, בבקשה, להוציא אותה

מטי צרפתי הרכבי: איזונים ובלמים

קריאה: אבל הוא חלש, הוא חלש

מיכל שיר סגמן: בשמחה לא אשתתף בביזיון הזה

נאור שירי: אתה צודק, הוא חלש

נאור שירי:  הוא לא שולט באירוע

אופיר כץ: להוציא את מיכל שיר

נאור שירי: והגיע הזמן שגם אתה תראה את זה - - -     

אופיר כץ: אני באמצע הצבעה

מיכל שיר סגמן: כתם להיסטוריה

אופיר כץ: להוציא את מיכל שיר

נאור שירי: הוא בכלל באירופה, הוא ביורו-טריפ

נאור שירי:  הוא ביורו-טריפ

קריאה: דיקטטור

נאור שירי: הוא לא פה, אתה לא מעניין אותו

שרון ניר: תסתכלו על עצמכם, אף אחד לא בא

ולדימיר בליאק: האנשים באו להצביע כאן, אין להם מושג בכלל מה רשום בחוק

ולדימיר בליאק:  עשיתם גיוס, עאלק

קריאות: - - -     

ולדימיר בליאק: אנחנו נגד כי זה חוק מושחת, פרסונלי, חוק שתוקף את הדמוקרטיה הישראלית

ולדימיר בליאק:  בושה וחרפה

קריאות: נגד, נגד

ולדימיר בליאק: רוויזיה

יוראי להב-הרצנו: מה תוצאות ההצבעה?     

- דדון: יש אחד נוסף שהצביע, או חבר ועדה או ממלא מקום

אופיר כץ: חברים, לא לבלבל

- דדון: יכולים להצביע רק חברי ועדה או ממלאי מקום

יוראי להב-הרצנו: מה תוצאות ההצבעה?     

משה טור פז: אפרת, נגד

משה טור פז:  את חברת ועדה

נאור שירי: אפשר הצבעה שמית, בבקשה?     

יוראי להב-הרצנו: אפשר הצבעה שמית? לא ברור מה תוצאות ההצבעה

אפרת רייטן: נועה, תעשי הצבעה שמית

נאור שירי: אני רוצה לראות שמית, כמה חברי הליכוד לא מעניין אותם הציבור

יוראי להב-הרצנו: איל, היועץ המשפטי, אפשר הצבעה שמית?     

נאור שירי: מה שמעניין אותם זה הכיס - - - של ראש ממשלה תחת שוחד, מרמה והפרת אמונים

יוראי להב-הרצנו: אנחנו דורשים הצבעה שמית

יוראי להב-הרצנו:  יש פה בלגאן, לא ברור איך הלכה ההצבעה

יוראי להב-הרצנו:  אנחנו דורשים הצבעה שמית

יוראי להב-הרצנו:  איל, היועץ המשפטי

יוראי להב-הרצנו:  אתם לא תגנבו את ההצבעה כמו שאתם גונבים את המדינה

אופיר כץ: תפסיק כבר, יא פופוליסט

אופיר כץ:  מנהלת הוועדה אמרה שהיא טעתה, מישהו בלבל אותה

יוראי להב-הרצנו: אנחנו מבקשים הצבעה שמית

אופיר כץ: תפסיק, גם אותה אתה תוקף?     

יוראי להב-הרצנו: חס וחלילה

יוראי להב-הרצנו:  מי דיבר? אותך אני תוקף

אופיר כץ: אני לא ספרתי, היא ספרה

אופיר כץ:  תנשום, תירגע

יוראי להב-הרצנו: מה תוצאות ההצבעה? אני לא אירגע כשאתם הורסים את המדינה

אופיר כץ: תוצאות ההצבעה 7:10

יוראי להב-הרצנו: נגד החוק?     

אופיר כץ: לא

אופיר כץ:  על זה אתה יכול לחלום

אופיר כץ:  אחד הצביע יותר

אופיר כץ:  אנחנו נחדש את ההצבעה, אבל יש כאלה שיצאו

אופיר כץ:  אתם קוראים להם?      

אורית פרקש הכהן: אופיר, הבעיה שלך בנגד, לא?     

אופיר כץ: אני לא יודע

אופיר כץ:  אני מסכים, הבעיה היא בנגד

ולדימיר בליאק: מה הלחץ? בוא נעשה שמית

אופיר כץ: אני עושה, תירגע

ולדימיר בליאק: אני רגוע לגמרי

אופיר כץ: לא נראה ככה

ולדימיר בליאק: אתם לא רגועים

נאור שירי: אפשר בינתיים להמשיך לדבר מעבר לדקה שנתת לי? אפשר, בבקשה, אופיר? בינתיים כולם מחכים

משה טור פז: בוא ניתן לראשת הממשלה האמיתית בראשי, להביא את החברים שיצאו החוצה

אופיר כץ: מי חסר מאלה שהצביעו ויצאו? רק עמית?     

נאור שירי: ולדימיר, אני אשמח להבין למה ועדת הכספים לא מתכנסת

נאור שירי:  באמת

נאור שירי:  דע לך, זה נתון שאני לא ידעתי

ולדימיר בליאק: אני אגיד לך יותר מזה, אם פסקת ההתגברות לא עוברת היום במליאה, היא לא תתכנס גם השבוע

משה טור פז: כי גפני סוחט את ביבי

משה טור פז:  גפני סוחט את ביבי

נאור שירי: מה עם חוק המשכנתאות?     

אורית פרקש הכהן: לא רק ועדת הכספים

אורית פרקש הכהן:  כל החוקים

אורית פרקש הכהן:  לא מטפלים בשום דבר

ולדימיר בליאק: ישבתי במליאה וראיתי על המסך משכנתאות

ולדימיר בליאק:  היה

נאור שירי: אופיר, מה? אני רוצה לשמוע את דעתך למה החוקים האלה מגיעים בפטור מחובת הנחה, ולא חוק המשכנתאות?     

אופיר כץ: זה לא פטור

נאור שירי: בטח שזה פטור

אופיר כץ: זה לא פטור

אופיר כץ:  אתה בוועדה המיוחדת

נאור שירי: אה, עכשיו אני בוועדה המיוחדת

ולדימיר בליאק: אבל חברת קואליציה אמרה שעבר חוק משכנתאות

אופיר כץ: היא התבלבלה כי היא התכוונה להצעה לסדר, והיא תיקנה את עצמה

נאור שירי: היא לא תיקנה את עצמה

משה טור פז: אופיר, אין לכם רוב

משה טור פז:  יאללה, תדחה

נאור שירי: איזו הצעה לסדר הייתה?     

אופיר כץ: מה עם עמית?     

יוראי להב-הרצנו: אפשר להצביע, בבקשה?     

ולדימיר בליאק: מגיעים לכאן אנשים, מצביעים על החוק

אופיר כץ: עמית הלוי הצביע, חשב שזה הסתיים ורץ לוועדה אחרת

אופיר כץ:  עכשיו הוא חוזר, ואנחנו נחכה לו

יוראי להב-הרצנו: אם אין רוב, אפשר להצביע

אופיר כץ: לא

אופיר כץ:  יש לי רוב

אופיר כץ:  הוא הלך וחוזר

אופיר כץ:  גם אם היה מישהו משלכם, הרוב נשאר, אל תדאג

יוראי להב-הרצנו: אז תצביע

אופיר כץ: אבל אני מחכה שהוא יחזור

יוראי להב-הרצנו: יכול להיות שתהיה תקלה

אופיר כץ: עוד תקלה בשמית?     

נאור שירי: אופיר, דווקא מאחד כמוך למדתי שהרוב אף פעם לא נשאר, וזה מה שאתם לא מבינים

נאור שירי:  שהרוב פה הולך להתחלף, והוא כבר מתחלף

נאור שירי:  ויום אחד אתם תמצאו את עצמכם צווחים פה כמו שאנחנו עושים, וגם תתפלאו ותבכו: למה לא מתייחסים אלינו? למה שינינו את כל החוקים כמו איזה מגלומנים, שעלה לנו השתן לראש, ואנחנו לא מבינים איך אין לנו שום מהות באופוזיציה

נאור שירי:  וכל מה שאכפת לנו עכשיו, אף אחד לא מתייחס אלינו

נאור שירי:  ואפילו היועצים המשפטיים – אתם כבר תמהרו להחליף גם אותם

נאור שירי:  גם אותם תמהרו להחליף

אופיר כץ: תודה, נאור, אנחנו עוברים להצבעה שמית

אופיר כץ:  אנחנו עוברים להצבעה שמית, כדי שלא תהיה שוב טעות

אופיר כץ:  בבקשה, מנהלת הוועדה, תקריאי

- דדון: אופיר כץ

אופיר כץ: בעד

- דדון: בועז ביסמוט

בועז ביסמוט: בעד

- דדון: חנוך דב מילבצקי

משה טור פז: אינו נוכח

קריאה: זה שמית, תגיד בעד

- דדון: איפה חנוך?     

חנוך דב מילביצקי: בעד

ולדימיר בליאק: החוק כל כך חשוב, שמצביעים תוך כדי שיחת טלפון

- דדון: עמית הלוי

יוראי להב-הרצנו: מי הצביע במקום חנוך?     

עמית הלוי: בעד

אופיר כץ: חנוך הצביע

- דדון: ולדימיר בליאק

ולדימיר בליאק: נגד חוק מושחת, פרסונלי, רטרואקטיבי

- דדון: משה טור פז

משה טור פז: נגד

- דדון: אורית פרקש הכהן

אורית פרקש הכהן: נגד

- דדון: ינון אזולאי – במקומו?     

ארז מלול: בעד

- דדון: משה ארבל – מי במקומו?     

יוסף טייב: בעד

- דדון: מי נציג יהדות התורה?     

אליהו ברוכי: בעד

נאור שירי: אתה בטוח שאתה יודע על מה אתה מצביע?     

- דדון: צבי סוכות

צבי ידידיה סוכות: בעד

- דדון: יצחק קרויזר

יצחק קרויזר: בעד

- דדון: יוליה מלינובסקי

שרון ניר: אני במקומה

שרון ניר:  בעד

שרון ניר:  נגד

אופיר כץ: היא אמרה בעד

אופיר כץ:  רק לפרוטוקול

שרון ניר: נגד, נגד

- דדון: נציג רע"מ נוכח?     

אופיר כץ: רע"מ לא

- דדון: עופר כסיף?     

עופר כסיף: נגד החוק של הקיסר מקיסריה

- דדון: נגד

נאור שירי: הוא ביורו-טריפ עכשיו

- דדון: אפרת רייטן

אפרת רייטן: נגד

אפרת רייטן:  נגד חוק מזעזע, דוחה ומושחת, ואני לא מאמינה שכולכם יושבים כאן, אנשים בוגרים ורציניים ומצביעים בעד החוק הזה, שהולך להכשיר ולקבע כאן ראש ממשלה מושחת

אפרת רייטן:  אתם נותנים לדבר הזה יד

אפרת רייטן:  בושה לכם

מטי צרפתי הרכבי: נירון קיסר

אופיר כץ: תוצאות ההצבעה – 9 בעד, 6 נגד

אופיר כץ:  ההצבעה אושרה

ולדימיר בליאק: רוויזיה

אפרת רייטן: רוויזיה

אורית פרקש הכהן: רוויזיה

אופיר כץ: רוויזיה

אופיר כץ:  מתי ועדת הכנסת? נצביע על הרוויזיות עם פתיחת הישיבה של הוועדה המיוחדת בשעה 10

אופיר כץ:  יכול להיות שזה יידחה, ונעדכן כמובן

ולדימיר בליאק: תודיעו, כי אני אשמח לנמק

אופיר כץ: אני אשמח לשמוע אותך מנמק

אופיר כץ:  נודיע

אופיר כץ:  עם הסיום של ועדת הכנסת, ולדימיר

אופיר כץ:       הישיבה הזאת לגבי הנבצרות נעולה

אופיר כץ:  נעשה חמש דקות הפסקת התרעננות, ונעבור לישיבת ועדת הכנסת